ദുര്ഗാപൂജയ്ക്കായി സ്വര്ണമാസ്ക് ധരിച്ച ദേവീവിഗ്രഹം ഒരുങ്ങുന്നു കൊല്ക്കത്ത: കോവിഡ് സമയത്ത് ദുര്ഗാപൂജയ്ക്കായി പശ്ചിമ ബംഗാളില് ഒരുങ്ങുന്നത് സ്വര്ണമാസ്ക് ധരിച്ച ദുര്ഗാ ദേവിയുടെ വിഗ്രഹo .ഇരുപത് ഗ്രാം സ്വര്ണമുപയോഗിച്ചൊരുക്കുന്ന മാസ്ക് കൂടാതെ രോഗപ്രതിരോധം ഉറപ്പാക്കുന്നതിനുള്ള ഉപകരണങ്ങളും വസ്തുക്കളും ദേവിയുടെ കരങ്ങളിലേന്തുന്ന വിധത്തിലായിരിക്കും വിഗ്രഹം. ദുര്ഗയുടെ കൈകളില് സാധാരണയായി കാണപ്പെടുന്ന ആയുധങ്ങള്ക്ക് പകരം സാനിറ്റൈസര്,സിറിഞ്ച്, തെര്മല് സ്കാനര്, മാസ്ക് തുടങ്ങിയവയാണുള്ളത് .വിഗ്രഹം പൂര്ത്തിയാകുന്നതിനായി സമയമെടുക്കുമെങ്കിലും ദുര്ഗാ പൂജയ്ക്കായി ഒരുക്കുന്ന വിഗ്രഹത്തിന്റെ ആശയം ഞായറാഴ്ച കൊല്ക്കത്തയിലെ ബഗുയാട്ടിയിലെ പൂജാ പന്തലില് അനാച്ഛാദനം ചെയ്തു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് ബാധ രാജ്യത്ത് തുടരുന്നതിനാല് സുരക്ഷിതരായിരിക്കാന് ജനങ്ങളെ ബോധവത്കരിക്കുന്നതിന് വേണ്ടിയാണ് ഇത്തരമൊരാശയം സ്വീകരിച്ചതെന്ന് സംഘാടകര് ചൂണ്ടിക്കാട്ടുന്നു . ദേവിയെ സ്വര്ണമാസ്ക് അണിയിച്ചിരിക്കുന്നതിനാല് സ്വര്ണമാസ്ക് ധരിച്ച് രോഗത്തെ ചെറുക്കാമെന്ന് തെറ്റിധരിക്കരുതെന്ന് തൃണമൂല് എംഎല്എയും ഗായികയുമായ അദിതി മുന്ഷി പറയുന്നു . ബംഗാളിന്റെ എല്ലാ പെണ്മക്കളും ശ്രേഷ്ഠരാണ്, തങ്ങളുടെ പെണ്മക്കളെ സ്വര്ണത്തില് പൊതിയാനാണ് എല്ലാ മാതാപിതാക്കളും ആഗ്രഹിക്കുന്നത്. സ്വര്ണമാസ്കെന്ന ആശയത്തിന് പിന്നില് അതാണ്. കൂടാതെ മാസ്ക് ധാരണത്തെ കുറിച്ച് അവബോധം ഉണ്ടാക്കുന്നതിന് വേണ്ടക്കൂടിയാണ് അത്തരമൊരാശയം. കോവിഡിനെ അകറ്റി നിര്ത്താന് ഡോക്ടര്മാരുടെ നിര്ദേശം കൃത്യമായി പാലിക്കുക തന്നെ വേണo . അദിതി മുന്ഷി കൂട്ടിച്ചേര്ത്തു. കോവിഡ് വ്യാപനത്തെ തുടര്ന്ന് പൂജകള്ക്കും മറ്റുമായിആള്ക്കൂട്ടം തടയാന് സമൂഹപൂജകള്ക്ക് കല്ക്കത്ത ഹൈക്കോടതി വിലക്കേര്പ്പെടുത്തിയിരുന്നുThe post ദുര്ഗാപൂജയ്ക്കായി സ്വര്ണമാസ്ക് ധരിച്ച ദേവീവിഗ്രഹം ഒരുങ്ങുന്നു first appeared on MalayalamExpressOnline.